armvectores/hy_wikipedia_2023 huggingface dataset:
Սամվել Ավետիսյան (պետական գործիչ)

Անվան այլ կիրառումների համար տե՛ս՝ Սամվել Ավետիսյան (այլ կիրառումներ)
Վիքիպեդիայում կան հոդվածներ  Ավետիսյան ազգանունով այլ մարդկանց մասին:Սամվել Սերյոժայի Ավետիսյան (հունվարի 3, 1952(1952-01-03), Ախուրյան, Հայկական ԽՍՀ, ԽՍՀՄ), ՀՀ պետական և քաղաքական գործիչ, տնտեսագիտության դոկտոր, պրոֆեսոր, ՀՀ գյուղատնտեսության նախարարի առաջին տեղակալ (2002-2011)։


== Կրթություն ==
1977 թ. ավարտել է Հայկական գյուղատնտեսական ինստիտուտը՝ տնտեսագետի որակավորմամբ։ Տնտեսագիտության դոկտոր, (2003)։ Պրոֆեսոր (2007)։ 14 մենագրությունների և ավելի քան 140 գիտական հոդվածների հեղինակ։
Վերապատրաստման դասընթացներ է անցել Մոսկվայի Կ. Տիմիրյազևի անվան գյուղատնտեսական ակադեմիայում (1979), Կիևի գյուղատնտեսական ակադեմիայում (1985), ԱՄՆ Այովայի նահանգի CITRA միջազգային ուսումնական կենտրոնում (1994), ԱՄՆ Ֆրեզնոյի համալսարանում (1998), Իսրայելի MASHAV-CINADCO միջազգային կենտրոնում (2003), Իսրայելի Գալիլյայի միջազգային համալսարանում (2010)։


== Աշխատանքային գործունեությունը ==
1970-1972 թթ. - ծառայել է Խորհրդային բանակում։
1978 թ. - Ախուրյանի շրջանի Կամո գյուղի կոլտնտեսությունում աշխատել է որպես գլխավոր տնտեսագետ։
1979-1986 թթ. - Հայկական գյուղատնտեսական ինստիտուտի գյուղատնտեսական արտադրության կազմակերպման ամբիոնի ասիստենտ, ավագ դասախոս, դոցենտ, այնուհետև՝ ամբիոնի վարիչ։
1986-1994 թթ. - Հայկական գյուղատնտեսական ինստիտուտի արհմիութենական կոմիտեի նախագահ։
1995-1999 թթ. - ՀՀ Գյուղատնտեսության նախարարության գիտության, կրթության և նոր տեխնոլոգիաների ներդրման գլխավոր վարչության պետ։
1999 թ. մայիսի 30-ին ընտրվել է ՀՀ Ազգային ժողովի երկրորդ գումարման պատգամավոր թիվ 67 ընտրատարածքից։ ԱԺ ֆինանսավարկային, բյուջետային և տնտեսական հարցերի մշտական հանձնաժողովի անդամ։ «Օրինաց երկիր» խմբակցության անդամ։
2002 թ. փետրվարի 11-ին պատգամավորական լիազորությունները դադարեցվել են՝ այլ պաշտոնի նշանակվելու կապակցությամբ։
2002 թ. փետրվարի 11-ին ՀՀ Վարչապետի որոշմամբ նշանակվել է ՀՀ գյուղատնտեսության նախարարի առաջին տեղակալ։
2011 թ. ապրիլի 7-ին ՀՀ Վարչապետի որոշմամբ ազատվել է Հայաստանի Հանրապետության գյուղատնտեսության նախարարի առաջին տեղակալի պաշտոնից՝ իր դիմումի համաձայն։
2011թ-ից Հայաստանի ազգային ագրարային համալսարանի ՙՙԱգրոբիզնեսի կազմակերպման՚՚ և ՙՙԱգրարային քաղաքականության և խորհրդատվության՚՚ ամբիոնների պրոֆեսոր,
2011-2013 թթ. Հայաստանի ազգային ագրարային համալսարանի Ագրարային քաղաքականության և տնտեսագիտական հետազոտությունների հետազոտական կենտրոնի տնօրեն։
2013-2016 թթ. Հայաստանի պետական տնտեսագիտական համալսարանի ՙՙԱմբերդ՚՚ հետազոտական կենտրոնի տնօրեն։
2016թ. սեպտեմբերից նույն կենտրոնի ծրագրերի համակարգող, ավագ գիտաշխատող։Ամուսնացած է, ունի երեք զավակ։


== Ծանոթագրություններ ==
Պերեսոլ

Պերեսոլ (ուկրաիներեն՝ Пересел), գյուղ Ուկրաինայի Խարկովի մարզի Նովովոդոլաժսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դևիցա (գյուղ, Ուսմանսկի շրջան)

Անվան այլ կիրառումների համար տե՛ս՝ ԴևիցաԴևիցա (ռուս.՝ Девица), գյուղ Ռուսաստանի Լիպեցկի մարզի Ուսմանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկ Շեփարդ

Մարկ Անդրեաս Շեփարդ (անգլ.` Mark Andreas Sheppard, մայիսի 30, 1964(1964-05-30), Լոնդոն, Միացյալ Թագավորություն), անգլիացի դերասան և երաժիշտ, իռլանդական և գերմանական ծագումով։ Ավելի հայտնի է «Հաջողության զինվորները» սերիալի Կրիստոֆեր Եթսի, «Գերբնականը» հեռուստասերիալում Քրոուլիի և շատ ժամանակակից և հայտնի հեռուստասերիալների հիմնականում բացասական դերերով։


== Կենսագրություն ==
Մարկ Շեփարդը ծնվել է 1964 թվականի մայիսի 30-ին Լոնդոնում։ Նրա հայրը հայտնի դերասան Ուիլյամ Մորգան Շեփարդն է։


== Անձնական կյանքը ==
Մարկն ամուսնացել է 2004 թվականի մարտի 6-ին Ջեսիկա Մարկի հետ։ Նրանք ունեն երկու երեխա՝Մաքսիմիլլան և Ուիլյամ։ Ապրում են Կալիֆոռնիա նահանգի Լոս Անջելես քաղաքում։


== Կարիերա ==


=== Երաժիշտ ===
15 տարեկանից դարձել է պրոֆեսիոնալ երաժիշտ։ Եղել է «Television Personalities» խմբի անդամ և հայտնի անգլիացի երաժիշտ Ռոբին Հիչքոքի հետ (անգլ. Robyn Hitchcock) մասնակցել է համերգների։ Այնուհետև թմբկահարի կարգավիճակով մասնակցել է « Light a Big Fire» խմբի երաժշտական ալբոմի ձայնագրմանը։ Բայց երաժշտական կարիերան անցնում է երկրորդ պլան, երբ Շեփարդը մեկնում է ԱՄՆ։


=== Դերասան ===
Նրա առաջին քայլը դեպի դերասանական կարիերա եղել է 1992 թվականի «Մետաքսե թելեր» ֆիլմում մի էպիզոդիկ դերում նկարահանվելը։ Դրանից միայն մեկ տարի անց Շեփարդն արդեն նկարահանվում է «Տիրոջ համար» (գլխավոր դերում Դանիել Դեյ-Լյուիս) ֆիլմում։ Դրանից հետո նա սկսում է հայտնվել հայտնի հեռուստասերիալներ «Գաղտնի տվյալները», «Հաջողության զինվորները» (Կրիստոֆեր «Սի-Ջեյ» Եթս՝գլխավոր դերերից մեկը), «Սողացողները», «Չինացի քաղաքայինը», «Աստղային ճանապարհ», «Անտեսանելի մարդր», «Կախարդանք», «Լուսատտիկ», «Որսորդներ դևերի հետևից», «24 ժամ» և այլն։ Վերջին հիշարժան դերերից մեկը դեմոն Քրոուլին է «Գերբնականը» գերժամանակակից հեռուստասերիալում։ Իսկ 2011 թվականի մարտին նկարահանվել է «Դոկտոր Ո՞վ» հայտնի հեռուստասերիալի 2 մաս, որտեղ իր հոր հետ տանում է նույն դերը, տարբեր տարիքային ժամանակներում։


=== Ռեժիսոր, պրոդյուսեր, սցենարիստ ===
1997 թվականին ստանձնում է «Ամերիկյան վամպիր» կոմեդիայի ռեժիսորի առաջին տեղակալի պաշտոնը։ 2001 թվականին դառնում է «Սենյակ համար 101» ֆիլմի ռեժիսոր, պրոդյուսեր և սցենարիստ, որտեղ գլխավոր դերը ստանձնել էր իր հայրը։ Մոտ ապագայում սպասվում է «Խորհրդավոր կղզին» ֆիլմի բեմելը, որի գլխավոր դերը (կապիտան Նեմո) և ռեժիսուրան ստանձնել է Մարկ Շեփարդը։


== Ծանոթագրություններ ==
Լիմասոլի Աղի լիճ

Լիմասոլի աղի լիճ (հուն․՝ Αλυκή Λεμεσού, հայտնի է նաև Ակրոտիրի աղի լիճ անվամբ հուն․՝ Αλυκή Ακρωτηρίου), Կիպրոս կղզու ներքին ջրային ամենամեծ տարածքը, գտնվում է Մեծ Բրիտանիայի մերձծովյա Ակրոտիրի և Դեկելիա տարածքներում։
Լիճը գտնվում է Լիմասոլ քաղաքի հարավ-արևմուտքում, և մակերեսը կազմում է 10,65 կմ2։ Լճի ամենացածր կետը գտնվում է ծովի մակարդակից -2,7 մետր, առավելագույն խորությունը մոտ 1 մետր է։ Ըստ երկրաբանների՝ լիճը ձևավորվել է Կիպրոսի ցամաքային ափի և հարավում գտնվող փոքրիկ կղզու միացման արդյունքում, դրա համար այժմյան լճի մի մասը եղել է ծովային նեղուց։
Լիճը համարվում է Միջերկրական ծովի արևելքի ամենակարևոր ջրաճահճային տեղանքներից մեկը։ Շնորհիվ այն փաստի, որ լճի տարածքի ավելի քան 50 տոկոսի խորությունը չի գերազանցում 30 սմ, գրավում է հազարավոր ճահճային թռչունների, որոնք կանգ են առնում Աֆրիկայից Եվրոպայից սեզոնային չուերի ընթացքում։ «Birdlife International»-ը նշում է, որ 2000-ից մինչև 20000 վարդագույն ֆլամինգոները (Phoenicopterus roseus) ձմեռային ամիսներն անց են կացնում Լիմասոլի Աղի լճում։
2003 թվականին Մեծ Բրիտանիայի պաշտպանության նախարարությունը լճի մոտ որոշեց կառուցել 2 հսկայական ալեհավաքներ Մերձավոր Արևելքի ռադիոլսումների համար։ Տեղական և եվրոպական բնապահպանները մտահոգվում են, թե այդ ալեհավաքները կարող են բացասական ազդել լճի էկոհամակարգի վրա։


== Պատկերասրահ ==

		
		
		
		
		
		
		


== Ծանոթագրություններ ==
Բելսկ (գյուղ, Կոտելվայի շրջան)

Բելսկ (ուկրաիներեն՝ Більськ), գյուղ Ուկրաինայի Պոլտավայի մարզի Կոտելվայի շրջանում։
2001 թվականի տվյալներով Բելսկ գյուղում բնակվում էր 1 043 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շահվալադլի

Շահվալադլի կամ Շահվելլի (ադրբ.՝ Şahvələdli), գյուղ ներկայիս Ադրբեջանական Հանրապետության Դաշկեսանի շրջանում։


== Տես նաև ==
Դաշկեսանի շրջան


== Արտաքին հղումներ ==
Ներքին Քարհատ բնակավայրը «GEOnet Names Server» կայքում։


== Ծանոթագրություններ ==
Նատալյա Սիպովսկայա

Նատալյա Վլադիմիրովնա Սիպովսկայա (ռուս.՝ Наталия Владимировна Сиповская, հոկտեմբերի 26, 1961(1961-10-26), Սարատով, ԽՍՀՄ), ռուս արվեստագետ, Արվեստագիտության պետական ինստիտուտի տնօրեն։ Արվեստագիտության դոկտոր։


== Կենսագրություն ==
Նատալյա Սիպովսկայան ծնվել է 1961  թվականի հոկտեմբերի 26-ին Սարատովում։ Ավարտել է Մոսկվայի պետական համալսարանի պատմության ֆակուլտետի արվեստի պատմության բաժինը, ապա՝ Արվեստագիտության ինստիտուտի ասպիրանտուրան՝ պաշտպանելով թեկնածուական ատենախոսություն «Արվեստն ու կենցաղը Ռուսաստանի ճենապակու մշակույթում 18-րդ դարի երկրորդ կեսին» (ռուս.՝ «Искусство и быт в культуре фарфора в России второй половины XVIII века», 1992) թեմայով։ Ստաժավորում է անցել Գերմանիայի, Ֆրանսիայի, Ավստրիայի թանգարաններում։ 2010 թվականին դարձել է արվեստագիտության դոկտոր՝ պաշտպանելով ատենախոսություն «Ճենապակին 18-րդ դարի ռուսական գեղանկարչության մեջ» (ռուս.՝ «Фарфор в русской художественной культуре XVIII века») թեմայով։
1984-1988 թվականներին եղել է գիտաշխատող Կուսկովոյի դաստակերտ-թանգարանում։ 1992 թվականին դարձել է Արվեստագիտության ինստիտուտի գիտաշխատող, 2001 թվականին՝ «Ռուսական արվեստի պատմություն» բազմահատորյակի պատասխանատու քարտուղար։ 2011 թվականից եղել է առաջատար գիտաշխատող։ 2013 թվականին դարձել է Արվեստագիտության ինստիտուտի տնօրեն։
1989-1994 թվականներին եղել է ԽՍՀՄ մշակույթի նախարարության փորձագետ Պետֆոնդի գծով։ 1991-1995 թվականներին վարել է հնագիտական իրերին նվիրված բաժին «КоммерсантЪ» թերթում, «Деньги», «Домовой», «Эксперт» ամսագրերում։ 1994-1996 թվականներին եղել է «Предмет искусства» և «Медведь» ամսագրերի գլխավոր խմբագրի տեղակալ։
Եղել է «Пинакотека» (1996) հրատարակչության հիմնադիր, համանուն ալմանախի գլխավոր խմբագիր։


== Գիտական գործունեություն ==
Նատալյա Սիպովսկայան կազմակերպել է ժամանակակից նկարիչների բազաթիվ ցուցահանդեսներ։ Հեղինակել է «Ճենապակին Ռուսաստանում 18-րդ դարում» ռուս.՝ «Фарфор в России XVIII века», «Пинакотека», 2008, 392 էջ) մենագրությունը։


== Ընտանիք ==
Ամուսինը՝ Անդրեյ Տոլստոյ (1956-2016), Կերպարվեստի տեսության և պատմության գիտահետազոտական ինստիտուտի տնօրեն,
Դուստրեր՝ Սաբինա (ծնվ․՝ 1982) և Վերա (ծնվ․՝ 2002)։


== Ծանոթագրություններ ==


== Արտաքին հղումներ ==
Наталия Сиповская. Экзамены для нас и министерства // Ведомости, 15 апреля 2013
Վազա (Տաեխի վտակ)

Վազա (ռուս.՝ Ваза), գետ Ռուսաստանում, հոսում է Իվանովոյի մարզում։ Գետաբերանը տեղակայված է Տաեխ գետի աջ ափին՝ 11 կմ հեռավորության վրա։ Գետի երկարությունը 15 կմ է, ավազանի տարածքը 40,7 կմ2։ Ակունքը գտնվում է Նիկոլսկոե գյուղի մոտ, 15 կմ հարավ-արևելք Լուխ գյուղից։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը09010301112110000033747
Հիդրոլոգիական ուսումնասիրությունների կոդը - 110003374
Ավազանի կոդը - 09.01.03.011
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դուրաղ

Դուրաղ, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
She Will Be Loved

«She Will Be Loved», փոփ ռոք Maroon 5 խմբի առաջին ստուդիական Songs About Jane ալբոմի երրորդ սինգլը։ Այս երգի տեսահոլովակում նկարահանվել է ամերիկյան հայտնի դերասանուհի Քելի Փրեսթոնը՝ Ջոն Տրավոլտայի կինը։ Թողարկվել է 2004 թվականի հունիսի 24-ին։
Սինգլը առաջին հորիզոնականն է զբաղեցրել այնպիսի չարթերում, ինչպիսիք են՝ Irish Singles Chart, Israeli Singles Chart, Australian ARIA Singles Chart և Chilean Singles Chart։ Ամերիկյան Billboard Hot 100 չարթում զբաղեցրել է 5-րդ հորիզոնականը։
Տեսահոլովակում երիտասարդ տղան՝ Ադամ Լևինը, սիրահարվում է իր ընկերուհու՝ Քորին Քերիի մորը՝ Քելի Փրեսթոնին։ Իսկ մայրը արդեն երկար ժամանակ է՝ չէր սիրում իր ամուսնուն։ Այս ամբողջ պատմությունը ներկայացնում է «She Will Be Loved» երգը։
Երգը «Վերջին երգը» ֆիլմի սաունդթրեքն է։


== Հիթ-շքերթներ և հավաստագրումներ ==


== Ծանոթագրություններ ==
Գեյա (աստղադիտակ)

Գեյա (սկզբնապես` Աստղաֆիզիկայի գլոբալ աստղաչափական ինտերֆերոմետի (անգլ.՝ Global Astrometric Interferometer for Astrophysics)  հապավումն է՝ Gaia; հայերեն տառադարձմամբ՝ Գեյա, Գեա կամ Գայա), Եվրոպական տիեզերական գործակալության (ESA) օպտիկական տիրույթի տիեզերական աստղադիտակ է՝ Hipparcos նախագծի իրավահաջորդը։ Աստղադիտակի հիմնական խնդիրը մեր Գալակտիկայի աստղերի բաշխվածության մանրամասն քարտեզ պատրաստելն է։
Գեյան արձակվել է արբանյակի ուղեծիր 2013 թվականի դեկտեմբերի 19-ին։ Գործարկումից մեկ ամիս էլ չանցած, այն հասել է հալո ուղեծրի, որը գտնվում էր Երկրից 1,5 միլիոն կմ հեռավորության վրա՝ Երկիր-Արև համակարգի Լագրանժ կետի՝ L2-ի մոտ։
Գեյա առաքելության մշակումը տևել է 13 տարի և արժեցել 740 միլիոն եվրո։ Գայայի տվյալները հնարավորություն են տվել կազմել մեր գալակտիկայի մի մասի եռաչափ քարտեզ՝ ցույց տալով ավելի քան մեկ միլիարդ աստղերի կոորդինատները, շարժման ուղղությունը և սպեկտրային տեսակը։ Բացի այդ, աստղադիտակը կկարողանա հայտնաբերել Արեգակնային համակարգի մոտ 10 հազար էկզոմոլորակներներ, ինչպես նաև աստերոիդներ և գիսաստղեր։


== Խնդիրներ ==
Գեյայի ամենակարևոր գիտական ​​խնդիրը աստղերի հետազոտման միջոցով  Մեր Գալակտիկա ծագումն ու զարգացումը պարզաբանելն է։ Գեյայի հավաքած տվյալները թույլ կտան աստղագետներին ավելի լավ հասկանալ, թե ինչպես են աստղերը ձևավորվում և ինչպես են նրանք հագեցնում իրենց շրջապատող տարածությունը նյութով, երբ նրանք մահանում են։ Մեկ միլիարդ աստղի համար (սա մեր Գալակտիկայի 0,5%-ն է) պարալաքսի, ինչպես նաև աստղերի սեփական շարժումների և շառավղային արագության չափումների նախկինում անհասանելի ճշգրտությունը աստղագետներինհնարավորություն կտա Ծիր Կաթինի զարգացման և կառուցվածքի մասին ավելի հստակ պատկերացում ստանալ։ Պարալաքսը և ճիշտ շարժումը կչափվեն երկու բազմակողմ աստղադիտակների միջոցով, որոնց դիտման հարթությունը ուղղահայաց է պտտման առանցքին։ Աստղերի շառավղային արագությունը կչափվի մեկ սպեկտրոմետրի միջոցով, որը նույնպես տեղադրված է Գեյայի վրա։
Պարալաքսի և պայծառ աստղերի տեղորոշման ճշգրտությունը ավելին կլինի, քան 25 µas, իսկ աղոտ աստղերի համար  մինչև 300 µas։
Աստղադիտակի երկրորդ խնդիրը էկզոմոլորակներների հայտնաբերումն է։ Հնարավոր թեկնածուների թիվը գնահատվում է 10 հազար մարմին, ինչը մի քանի անգամ ավելի է, քան Կեպլեր աստղադիտակի հնարավորությունը։


== Ծանոթագրություններ ==
Սեն Միշել դը Բուլոն

Սեն Միշել դը Բուլոն (ֆր.՝ Saint-Michel-de-Boulogne), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 145 մարդ, բնակչության խտությունը` 19.26 մարդ/կմ²։ Բնակավայրը զբաղեցնում է 7.53 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 125 կմ հարավ, Պրիվա քաղաքից` 14 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 92 աշխատունակ (15-64 տարեկան) բնակիչ, որոնցից ակտիվ էին 75-ը, իսկ ոչ ակտիվները` 17։ Ակտիվության ցուցանիշը կազմում է 81,5 %։ 75 աշխատունակ մարդկանցից աշխատել է 66 անձ (36 տղամարդ և 30 կին)։ Գործազուրկ են եղել 9 անձ (4 տղամարդ և 5 կին)։ 17 անաշխատունակներից 5-ը եղել են աշակերտներ կամ ուսանողներ, 6-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դայնալըխ

Դայնալըխ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Միիսամաա (գյուղ, Ռակե շրջան)

Անվան այլ կիրառումների համար տե՛ս՝ ՄիիսամաաՄիիսամաա (էստ․՝ Mõisamaa), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Երրորդ Հռոմ

Երրորդ Հռոմ, եզրույթ, որն օգտագործվում է նկարագրելու որևէ քաղաքի կամ պետության իրավունքները լինելու Հռոմեական ("առաջին Հռոմ") և Բյուզանդական կայսրությունների ("երկրորդ Հռոմ") իրավահաջորդը։
Այս եզույթի սկիզբ է համարվում Կոստանդիանոս Ա Մեծի կողմից մայրաքաղաքը Հռոմից Կոստանդնուպոլիս տեղափոխելը։ Երրորդ Հռոմ եզրույթն առավել հաճախ օգտագործվել է բնութագրելու Մոսկվան և Ռուսական կայսրությունը։ Այս եզրույթն առաջին անգամ օգտագործվել է սերբական արքա Ստեֆան Դուշանի կողմից։
Բորովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԲորովկաԲորովկա (ռուս.՝ Боровка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 49 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելինսկի շրջան

Բելինսկի շրջան (ռուս.՝ Белинский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1928 թվականին։ Վարչական կենտրոնը՝ Բելինսկի։


== Աշխարհագրություն ==
Շրջանի տարածքի մակերեսը կազմում է 2124 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28884 մարդ։ Բնակչության խտությունը կազմում էր 13,6 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Օրիոն (տիեզերական աստղադիտարան)

Օրիոն, ուղեծրային աստղադիտարան, որն արձակվել է 1965 («Օրիոն 1») և 1973 («Օրիոն 2») թթ.։ Նախագծվել է Բյուրականի աստղադիտարանում, Գրիգոր Գուրզադյանի ղեկավարած կոնստրուկտորային բյուրոյում։
«Օրիոն 1-ը» (1965) տեղադրվել է «Սալյուտ» ուղեծրային կայանի վրա։ Այն հնարավորություն է տվել ստանալ պայծառ աստղերի կարճալիք սպեկտրեներ։ Իսկ «Օրիոն 2» (1973) աստղադիտակը տեղադրվել է «Սոյուզ 13» տիեզերանավում։


== Ծանոթագրություններ ==


== Արտաքին հղումներ ==
Garni Space museum
New World Encyclopedia - Space Observatories
Մարդու ժամանակը. Գրիգոր Գուրզադյան
«Տիեզերքը ափի մեջ». ԳՐԻԳՈՐ ԳՈՒՐԶԱԴՅԱՆ


== Տես նաև ==
Գրիգոր Գուրզադյան
Վլադիմիր Աբրահամյան (այլ կիրառումներ)

Վլադիմիր Աբրահամյան կարող է վերաբերել՝

Վլադիմիր Աբրահամյան - 1930-ին ծնված հայ բանաստեղծ, թարգմանիչ, լրագրող։
Վլադիմիր Աբրահամյան - 1941-ին ծնված հայ գեղանկարիչ։
Բանյո դի Ռոմանիա

Բանյո դի Ռոմանիա  (իտալերեն՝ Bagno di Romagna), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում։
Բնակչությունը ըստ 2008 թվականի տվյալների կազմում է՝ 6090 մարդ։ Բնակչության միջին խտությունը՝ 26 մարդ/կմ²։ Զբաղեցնում է 233 կմ² տարածք։ Փոստային ինդեքս՝ 47021։ Հեռախոսային կոդը՝ +39 0543։


== Ժողովրդագրություն ==
Բնակչության թվաքանակի փոփոխություններըը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Արեֆինո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԱրեֆինոԱրեֆինո (ռուս.՝ Арефино), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զուրաբ Ժվանիա

Զուրաբ Ժվանիա (վրաց.՝ ზურაბ ბესარიონის ძე ჟვანია ― Զուրաբ Բեսարիոնիս ձե Ժվանիա, դեկտեմբերի 9, 1963(1963-12-09), Թբիլիսի, Վրացական ԽՍՀ, ԽՍՀՄ - փետրվարի 3, 2005(2005-02-03), Թբիլիսի, Վրաստան), վրացի քաղաքական և հասարակական գործիչ։


== Կենսագրություն ==
Զուրաբ Ժվանիան ծնվել է 1963 թվականի դեկտեմբերի 9-ին Թբիլիսիում` զինվորականի ընտանիքում։ Մայրը՝ Ռեմա Անտոնովան, հոր կողմից հայ է, մոր կողմից՝ հրեա։
1985 թ. ավարտել է Թբիլիսիի պետական համալսարանի կենսաբանության ֆակուլտետը, որից հետո՝ մինչև 1992 թվականը, աշխատել է նույն ֆակուլտետի մարդու և կենդանիների ֆիզիոլոգիայի ամբիոնում։
1989 թ. Վրաստանում ստեղծել է «Կանաչների» շարժումը, այնուհետև «Կանաչների» կուսակցությունը՝ դառնալով նրա առաջին նախագահը։ Երկու տարի շարունակ եղել է Եվրոպայի «Կանաչների» շարժման համանախագահ։


== Ծանոթագրություններ ==
Ուտկովկա

Ուտկովկա (ուկրաիներեն՝ Утківка), քաղաքատիպ ավան Ուկրաինայի Խարկովի մարզի Խարկովի շրջանում։ Հիմնադրվել է 18-րդ դարում։
2001 թվականի տվյալներով Ուտկովկա քաղաքատիպ ավանում բնակվում էր 1 339 մարդ։ Բնակավայրը զբաղեցնում է 0,85 կմ² տարածք։ Բնակչության խտությունը կազմում էր 1575,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տիրոց Բագրատունի

Տիրոց Բագրատունի, հայ իշխան 5-րդ դարում՝ Բագրատունիների տոհմից։
Հավանաբար եղել է Սմբատ Գ Բագրատունու որդին։ Իշխանական կալվածն է եղել Բարձր Հայքի Սպեր գավառը։ Ավանդաբար շարունակում էր կրել թագադիր ասպետի տիտղոսը։ Զոհվել է Վարդանանց պատերազմում, եղել էր Վասակ Սյունու գաղափարակիցը։
Համարվում է Սահակ Բ Բագրատունու հայրը, այլ որդիների մասին տեղեկություններ չեն պահպանվել։


== Տես նաև ==
Վարազ-Տիրոց Բագրատունի (այլ կիրառումներ)
Բագրատունիների տոհմածառ


== Գրականություն ==
Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle։ Tables généalogiques et chronologiques, Rome,‎ 1990, p. 122.
Ռուդնոգորսկ

Ռուդնոգորսկ (ռուս.՝ Рудногорск), քաղաքատիպ ավան Ռուսաստանի Իրկուտսկի մարզի Նիժնելիմսկի շրջանի կազմում։
Բնակչությունը 2011 թվականին գրանցված տվյալներով կազմում էր 3622 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիեռ Կյուլիֆոր

Պյեռ Կյուլիֆոր (ֆր.՝ Culliford, Pierre, հունիսի 25, 1928(1928-06-25)[…], Սխարբեեկ, Բրյուսել, Բելգիա - դեկտեմբերի 24, 1992(1992-12-24)[…], Բրյուսել, Բելգիա, հայտնի է նաև Պեյո անունով), բելգիացի ֆրանսախոս նկարիչ, Սմուրֆների վերաբերյալ կոմիքսների հեղինակը։


== Կենսագրություն ==
Պյեռի հայրը անգլիացի է եղել, իսկ մայրը` բելգյացի։
1984 թվականին արժանացել է Ֆրանսիայի Անգուլեմի միջազգային կոմիքս փառատոնի մրցանակներից մեկը Ֆրանսիայում։
Պեյոն մահացել է սրտի կաթվածից, 1992 թվականի Սուրբ ծննդյան նախօրեին։


== Մատենագրություն ==
Johan et Pirlouit, 1952-1970: 13 ալբոմ Dupuis-ից
Les Schtroumpfs, 1959-1992: 17 ալբոմ Dupuis-ից
Jacky et Célestin, 1960-1978: 10 պատմություն Le Soir-ից, 4 ալբոմ Dupuis-ի հեղինաներից
Benoît Brisefer, 1960-1978: 7 ալբոմ Dupuis-ից
Poussy, 1977—1978: 3 ալբոմ Dupuis-ից
Spirou et Fantasio, 1969: 1 ալբոմ Dupuis-ից
Pierrot, 1991: 1 ալբոմ Cartoon Creation-ից
Natacha, 1992: 1 ալբոմ Dupuis-ից


== Ծանոթագրություններ ==


== Արտաքին հղումներ ==
Peyo biography on Lambiek Comiclopedia, lambiek.net
Peyo biography Archived 2006-05-03 at the Wayback Machine., dupuis.com (անգլ.)
Peyo biography The Smurfs official site
Դեղձավան

Դեղձավան,
գյուղ Հայաստանի Հանրապետության Տավուշի մարզի Նոյեմբերյանի տարածաշրջանում, Նոյեմբերյան քաղաքից մոտ 12 կմ հյուսիսարևելք, Դեբեդ գետի աջափնյակում, Վրաստանի հետ պետական սահմանից 1-2 կմ հեռավորության վրա։
Դեղձավան է վերանվանվել 1978 թ.-ի հունվարի 25-ին։ Հիմնադրվել է 1978 թ.-ին՝ Արճիսի ձմեռանոցի արտադրական տեղամասի հիման վրա։


== Բնակչություն ==
Ըստ ՀՀ 2011 թ. մարդահամարի արդյունքների` Դեղձավանի մշտական բնակչությունը կազմել է 287, առկա բնակչությունը` 225 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ և բանջարաբուծությամբ։


== Ծանոթագրություններ ==
Զահրումար

«Զահրումար», Րաֆֆու 1871 թվականի գրած վեպն է։ Վեպում պատկերել է առևտրական բուրժուազիայի կենցաղն ու բարքերը։ Առանձին գրքով հրատարակվել է 1895 թվականին։


== Ստեղծման պատմությունը ==
«Զահրումարի» գրության պատմության շուրջը ծավալուն մանրամասներ հայտնի չեն։ Վեպի առաջաբանում հեղինակը ուղղակիորեն ասում է «Զահրումարը» գրել է 1871 թվականին, Թբիլիսիում, ուր իր գործերի պատճառով ստիպված է եղել տարի և կես մնալ։
Վեպը տպագրելու առաջին փորձը Րաֆֆին ձեռնարկում է 1873 թվականի սկզբին։ «Մշակի» 1873 թվականի մայիսի 10-ին՝ 17-րդ համարում, խմբագրությունը հեղինակւի անունից անում է մի այնպիսի հայտարարություն. «Եթե հայկական գրականություն սիրողները իրենց նյութական օգնությամբ կնպաստեն մեզ «Փունջի» տպագրությանը, այնուհետև խմբագրությունս նպատակ ունի ի լույս ածել Րաֆֆիի և մյուս բանաստեղծությունքը, որպիսիք են՝ «Խլվլիկ» վիպասանություը երեք հատորով Պարսկաստանի կյանքից առնված և «Զահրումար» ռոմանը երկու հատորով Թիֆլիսի կյանքից առնված...»: Չստանալով նյութական համապատասխան օժանդակություն, Րաֆֆու այս նպատակադրումը մնում է անկատար։ Մեկ տարի անց, երբ Րաֆֆին «Փունջի» առաջին գրքում հրատարակում է իր ստեղծագործությունները տասը հատորով տպագրելու ծրագիրը, չորրորդ հատորում տեղ է հատկացնում նաև «Զահրումար» վեպի առաջին և երկրորդ մասերին։ Ինչպես հայտնի է, Րաֆֆին հնարավորություն չի ունենում առաջին և երկրորդ հատորներից հետո շարունակելու տպագրությունը, ուստի «Զահրումարի» հրատարակությունը այս անգամ ևս չի իրագործվում։
Րաֆֆու «Զահրումարի» տպագրության առիթով Հ. Առաքելյանը «Մշակի» 1895 թ. N7–ի մեջ գրել է, թե իբր հիշյալ ստեղծագործության երկար տարիներ անտիպ մնալու պատճառը «Մշակի» գաղափարական գծից շեղվելն է եղել։
Րաֆֆին այս վեպի վերջում ավելացրել է մի չափածո հատված «Կտակ» վերնագրով։ «Զահրումար»–ի տեքստը տպագրության է պատրաստում գրողի այրին՝ Աննա Րաֆֆին։ Ստացվել է այնպես, որ հրատարակիչները տպագրելուց առաջ հանում են այդ չափածո հատվածը՝ հարուցելով Աննա Րաֆֆու դժգոհությունը։ Վերջինս պահանջում է վերականգնել այն, չխախտել հեղինակային իրավունքը, սակայն արձագանք չի գտնում։ Հետագայում, խորհրդային տարիներին տպագրված Րաֆֆու երկերի ժողովածուում դա վերականգնվել է։
Ֆլեշետտա

Ֆլեշետներ (ռուս.՝ Флаше́тта, ֆր.՝ fléchette, գերմ.՝ Fliegerpfeil, ռուսական տպագրություններում  1910 երբեմն կոչվել է  նետ), մետաղական նետ՝ չափսերով մատիտի չափի, ավիացիոն զենքի տեսակ։ Ստեղծվել է  XX դարի սկզբին, օգտագործվել է զինված ուժերում հակամարտող ուժերի կողմից հակառակորդի հետևակային և հեծելազորային հարձակումների ժամանակ՝ Առաջին համաշխարհային պատերազմում, նաև Ռուսաստանում՝ քաղաքացիական պատերազմի ժամանակ։


== Ստեղծման և օգտագործման պատմություն ==
20-րդ դարի սկզբին առաջավոր երկրներում ստեղծվեցին ռազմաօդային ուժեր։ Իհարկե, դրանց տեխնիկական հնարավորությունները շատ պարզունակ էին, այսօրվա չափանիշներին ոչ համապատասխան, գաղափարը թշնամուն օդից ոչնչացնելն էր։ Անմիջապես սկսվում է զենքի գործածությունը ավիացիայի կողմից։ Հետագայում  աշխատանքն այդ ուղղությամբ խոստումնալից էր. ֆրանսիացի ինժեներները կատարելագործում են զենքը
։
Սակայն, զենքը հատուկ ճանաչում չի ստացել է Ֆրանսիայում։ Նոր զենքով շահագրգռված էին  Գերմանական կայսրությունն ու Ռուսական կայսրությունը։ Այն հայտնի էր ռազմական հետախուզությանը։ Արդյունքում, Առաջին համաշխարհային պատերազմի սկզբին գերմանական և ռուսական ռազմական ինժեներները ստեղծում են մի քանի տեսակի Ֆլեշետտներ (flechette), նաև փամփուշտներ՝  ինքնաթիռից արձակելու համար։ 
Առավել հաջող  կառուցվածքը ստեղծվել է Գերմանիայում և իրենից ներկայացնում է մետաղյա ձող` շրջանաձև լայնական հատույթով,  չափերով մատիտից մի քիչ ավելի փոքր։ Ձողի մի ծայրը սրված է, իսկ հակադիր կողմում ձողի մեջ արված է երկայնական փոս, և այդ մասը իր տեսքով նման է բռնակի։ Ֆլեշետտները  կասետներով դրվում են ինքնաթիռի ֆյուզելյաժի մեջ։ Երբ լինում է հետևակի կամ հեծելազորի կողմից հարձակում, նույն պահին ժապավենը ընդարձակվում է, և ֆլեշետտները խրձերով ընկնում են թշնամիների վրա։ Ինքնաթիռից նետված նետերը ունեն ներթափանցելու հատկություն։ Կարող են   խրվել տախտակի մեջ մինչև 15 սմ խորությամբ։ Բացի դրանից անկումն ուղեկցվում է սուր սուլոցով` հոգեբանորեն ազդելով հակառակորդի վրա և տագնապ առաջացնելով ձիերի մեջ։ Պատերազմի ընթացքում պարզվել է, որ այս զինատեսակը լիարժեք ազդեցիկ է բաց տարածքում տեղաբաշխված հետիոտնի և հատկապես հեծելազորի վրա։ 
Հետաքրքիր է, որ որոշ ֆլեշետների վրա կա մակագրություն «Invention francaise, fabrication allemande»։ 
Առաջին համաշխարհային պատերազմի ռազմական գործողությունների ընթացքում ֆլեշետտները մերթընդմերթ օգտագործվել են Ֆրանսիայում, Ռուսաստանում և մի շարք այլ երկրներում։


== Ֆլեշետտները ժամանակակից զենքերի շարքում ==
Լավ բալիստիկ տիպի թափանցող զենք ստեղծելու համար հրավիրվել են զինագործներ, փորձեր են արվել զարգացնելու զինատեսակը և ստեղծելու կրակային խոցող ֆլեշետտի տեսակ։
Օրինակ, այդպիսի զինամթերք է ունեցել Խորհրդային Միությունը, որն եղել է ավտոմատ 
АО-27՝  ստեղծված կոնստրուկտոր Դմիտրի Իվանովիչ Շիրյաևի կողմից 1961 թվականին,որը շնորհիվ փամփուշտի սկզբնական արագությամբ  (1060 մ/ս) ավտոմատ Կալաշնիկովից  (Автомат Калашникова) առավել հզոր է և  կարող է հարվածել խրամատներին։ Բայց АО-27-ն  ավելի թույլ է, քան АК-ն։


== Գրականություն ==
Финне К.И. Русские воздушные богатыри И. И. Сикорского. — М.: АСТ, Харвест, 2005. — 224 с. — ISBN 5-17-030184-7, 985-13-2878-2


== Ծանոթագրություններ ==


== Արտաքին հղումներ ==
Гук К.С.։ «Российская Императорская Армия накануне Великой войны»։ Samlib.ru։ Արխիվացված օրիգինալից 2012-05-18-ին։ Վերցված է 2012-01-29
Retro Gamer

Retro Gamer, բրիտանական ամսագիր, նվիրված համակարգչային խաղերին, որը հրատարակվում է Մեծ Բրիտանիայում Future Publishing-ի կողմից։ Մասնագիտացված է ռետրո և դասական խաղերի ոլորտում, որոնք նախատեսված անհատական համակարգիչների, խաղային համակարգերի և անցյալի այլ տեխնոլոգիաների վրա, ինչպիսիք են ZX Spectrum, NES, PlayStation և այլն։ Հրապարկվում է սկսած 2003 թվականի դեկտեմբերից։ 
Պարբերականի թեմատաիկան անցյլաի խաղերն են, կան առաձին հերապարակումների շարքեր «հետ 90-ականեր» և «հետ 80-ականեր»։ Հրապարակման սկզբնական շրջանում պարբերականի հետ միասին տրամադրվում էր սկավառական, որը պարունակում էր հավելյալ մատերիալներ, բայց հետագայում դրանց փոխարինելու եկավ կայքը։ 
Պարբերականների ձևավորման համար օգտագործվում է հին համակարգչային գրաֆիկններ, իսկ սկզբնական էջում տեղակայված է «old» նշումը, որտեղ հիմնականում գրված է լինում «new» նշումը։ 
Retro Gamer պարբերականի համար որպես հրատարակիչ հանդես է եկել Live Publishing ընկերությունը, սակայն ընկերությունը սնանկացավ 2005 թվականին, իսկ հրատարակչույթունն անցավ Imagine Publishing-ին։ 2016 թվականից պարբերականը սկսեց հրատարակել Future Publishing ընկերությունը, որը գնել էր Imagine-ը։ 
2010 թվականին Retro Gamer «տարվա լավագույն պարբերական» անվանակարգում ստացավ Games Media Awards մրցանակ։ 


== Ծանոթագրություններ ==
Դուգլաս դա Սիլվա

Դուգլաս դա Սիլվա (պորտ.՝ Douglas da Silva, մարտի 7, 1984(1984-03-07), Ֆլիրիանոպոլիս, Բրազիլիա), բրազիլացի ֆուտբոլիստ, «Ժոինվիլ» ակումբի պաշտպան։


== Կարիերա ==
Կարիերան սկսել է «Ատլետիկո Պարանաենսե» ֆուտբոլային ակումբում։ Խաղալով այստեղ մեկ տարի՝ տեղափոխվել է Իսրայել, սկզբնապես 3 մրցաշրջանով հանդես է եկել Կֆար Սավա քաղաքի «Հապոէլ»-ի կազմում, իսկ 2008 թվականին հայտնվել է Թել Ավիվի նույնանուն ակումբում. նույնքան ժամանակ էլ խաղացել է այստեղ։ 2011 թվականի հունվարի 5-ին պայմանագիր է կնքել Ավստրիական Բունդեսլիգայի «Ռեդ Բուլլ»-ի հետ։


== Ձեռքբերումներ ==
«Հապոէլ»
Իսրայելի չեմպիոն՝ 2009/10
Իսրայելի Գավաթի հաղթող՝ 2009/10* Ռեդ Բուլլ Զալցբուրգ

Ավստրիայի չեմպիոն՝ 2011/12
Ավստիրայի Գավաթի հաղթող՝ 2011/12


== Արտաքին հղումներ ==
Պրոֆիլը transfermarkt.com կայքում(անգլ.)


== Ծանոթագրություններ ==
Աբիսինյան ներկարար

Աբիսինյան ներկարար (լատ.՝ Coracias abyssinicus), թռչնի տեսակ` ներկարարների ընտանիքից։


== Նկարագրություն ==

Տեսակը տարածված է Աֆրիկայում, Սահարայից ավելի հարավ (մարզ, որը հայտնի է Սահել անվանումով) և Արավիյան թերակղզու արևմուտքում։ Չվող թռչուններ նկատվել են Հյուսիսային Աֆրիկայում և Կանարյան կղզիներում։
Թռչունի երկարությունը 28-31 սանտիմետր է, քաշը` 100-140 գրամ։ Գլուխը, պարանոցը, կրծքավանդակը, որովայնը և թևերի մի մասը կապույտ գույնի են։ Կտուցից դեպի աչք անցնում է մի սև շերտ։ Ճակատը և դունչը ավելի բաց գույնի են։ Մեջքը և թևերի մի մասը շագանակագույն են։ Պոչի վրա կա երկու երկար ղեկային սև գույնի փետուրներ։


== Կենսակերպ ==
Տեսակը բնակվում է չոր սավանաներում։ Բնակվում է միայնակ, զույգերով կամ երամներով, որը կազմված է մինչև 20 թռչունից։ Որսում է միջատներ և փոքր ողնաշարավորներ։ Բազմացման ժամանակահատվածը տևում է փետրվարից մինչև հուլիս։ Բույնը շինում է ծառերի փչակներում, տերմիտների բների վրա և ամայի տներում։ Դնում է 2-ից 6 ձու։


== Ծանոթագրություններ ==
Տոոմա

Տոոմա (էստ․՝ Tooma), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արալիա մանջուրական

Արալիա մանջուրական  (լատ.՝  Aralia  mandshurica Rupr. et Maxim.), արալիազգիների ընտանիքի, արալիա ցեղի բույս։


== Նկարագրություն ==
Տերևաթափ ծառեր են, բարենպաստ պայմաններում ունեն մինչև 12, սակայն մեծ մասամբ' 1,5—3 մ բարձրություն։ Բունը խիտ ծածկված է բազմաթիվ ամուր փշերով։ Տերևներն ունեն մինչև 1 մ երկարություն, կրկնակի, հազվադեպ` եռակի բարդ փետրաձև են, կրում են 5—9 (երբեմն' 11) տերևիկներ, որոնք լայն-ձվաձև են կամ ձվաձև, հազվադեպ էլիպսաձև, մինչև 18 սմ երկարությամբ և 8 սմ լայնությամբ, վերևի կողմից` բաց կանաչ, հարթ, մերկ, կամ ծածկված խոզանականման մազմզուկներով, ներքևի կողմից` բաց-կապտավուն, ջղերի ուղղությամբ կոշտ մազմզուկապատ կամ համարյա մերկ, խոշոր, ատամնաեզր։ Կոթունները լավ նկատելի են' 0,2—0,5 (երբեմն' 0,8) սմ երկարությամբ։ Տերևների ընդհանուր կոթունը և առանցքը թույլ մազմզուկապատ են, ծածկված հատ ու կենտ փշերով։ Ծաղկաբույլերը խիտ են, հուրանաձև, մինչև 45 սմ երկարությամբ, 4-ական (երբեմն' 6—8) հավաքված բնի գագաթում։ Երկրորդ կարգի առանցքները ավելի կարճ են, 2,5—10 սմ երկարությամբ, որի հետևանքով հուրանները կուտակված են հովանոցաձև, և բացի գագաթնային հովանոցից, որը կազմված է երկսեռ ծաղիկներից, կրում են նաև կողմնային հովանոցներ, որոնք գտնվում են երրորդ կարգի առանցքների վրա։ Կենտրոնական հովանոցն ունի 1,2—2,2 սմ տրամագիծ։ Պսակաթերթիկները սպիտակ են։ Սռնակները ազատ են։ Պտուղը կապտասևավուն է, 0,3—0,5 սմ տրամագծով, ունի 5 շատ մանր կորիզներ։ Ծաղկում է հունիս-օգոստոս ամիսներին, պտուղները հասունանում են սեպտեմբերին։ Բազմանում է սերմերով և արմատային մացառներով։ Հատելուց հետո առատ մացառներ է տալիս։ Բարենպաստ պայմաններում արագ է աճում։ Ցրտադիմացկուն է։ Էկոլոգիական խումբը' 12ա։


== Տարածվածություն ==
Տարածված է Հեռավոր Արևելքում (Ամուրի մարզի հարավ-արևելքում, Խաբարովսկի երկրամասի հարավային մասերում, Պրիմորսկի երկրամասում), Կորեայում, Մանջուրիայում։ Աճում է խառը և փշատերև անտառներում, միայնակ կամ փոքր խմբերով, ծ. մ.-ից մինչև 500 մ բարձրության վրա, լայնատերև անտառներում' ժայռոտ, մերկացած լանջերում, հատկապես հատատեղերում և հրդեհված անտառամասերում։ Հայաստանի տարածքում ներկայումս մշակվում է Վանաձորում (բուսաբանական այգում), որտեղ առատորեն ծաղկում և պտղաբերում է։ Երևանում մշակվում էր մինչև 1973 թվականը, տեսքը ճնշված էր (հատկապես տուժում էր շոգից, օդի չորությունից և ձմեռային երաշտից)։ Մշակության հավանական շրջանները' 5—7, 9—17, 21, 29, 31:


= = Կիրառություն =
Հեռանկարային է հանրապետության մեզոֆիլ անտառային շրջանների համար։
:


== Ծանոթագրություններ ==
Սումգայիթ

Սումգայիթ (ադրբ.՝ Sumqayıt), քաղաք Ադրբեջանում, որը գտնվում է Կասպից ծովի ափին, Բաքվից 30 կմ դեպի հյուսիս։ Քաղաքի բնակչությունը մոտ 357,900 մարդ է, տարածքը՝ մոտ 83 կմ² և այն Ադրբեջանի 3-րդ խոշոր քաղաքն է։ Բնակչությունը՝ ▲341 200 մարդ (2018)։


== Պատմություն ==
Սումգայիթի ներկա տարածքում առաջին բնակավայրեր են եղել 16-րդ դարի վերջերից։
1935 թվականին Խորհրդային իշխանությունները որոշում են կայացրել այդ տեղայնքում զարգացնել ծանր արդյունաբերություն։ 1938-1941 թվականներին կառուցվեց ջերմաէլեկտրակայանը, որը պետք է էլեկտրականությամբ ապահովեր Բաքվի զարգացող նավթաարդյունաբերությունը։
Երկրորդ համաշխարհային պատերազմից հետո կառուցվեցին քիմիական և մետաղագործական համալիրներ։
Արդյունաբերության զարգացումը բնակչության մեծ հոսք ապահովեց և 1949 թվականի նոյեմբերի 22-ին Սումգայիթը ստացավ քաղաքի կարգավիճակ։
Սումգայիթն աշխարհին առավել հայտնի դարձավ 1988 թվականի փետրվարի 27-ից հետո, երբ այդ քաղաքում սկսվեցին կազմակերպված և պլանավորված հայկական բնակչության ջարդեր։ Այդ ջարդերն առաջին էթնիկ բռնություններ էին ԽՍՀՄ-ի նոր պատմության մեջ և մեծ դեր ունեցան ինչպես ընդհանուր ԽՍՀՄ փլուզման մեջ, այդպես էլ Ղարաբաղյան պատերազմի բռնկման։
Սումգայիթը նաև 2006 թվականին և 2007 թվականին առաջին տեղերն էր զբաղեցրել է Blacksmith Institute բնապահպանական խմբի կազմված ամենաաղտոտված միջավայրով քաղաքների ցանկում։


=== Սումգայիթի ջարդեր ===


== Քույր քաղաքներ ==
 Լյուդվիգշաֆեն, Գերմանիա
 Բարի, Իտալիա
 Չերկասի, Ուկրաինա
 Չու Չոու, Չինաստան
 Ջեյհան, Թուրքիա
 Ռուսթավի, Վրաստան
 Մոգիլեվ, Բելառուս
 Լինց, Ավստրիա
 Պիտեշտ, Ռումինիա
 Ակթաու, Ղազախստան
 Ջենովա, Իտալիա


== Տես նաև ==
Սումգայիթի ջարդեր


== Ծանոթագրություններ ==


== Արտաքին հղումներ ==
Սումգաիթը քարտեզներում
Սումգայիթյան ջարդեր
Կաբրիես

Կաբրիես (ֆր.՝ Cabriès), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 8182 մարդ, բնակչության խտությունը` 223.86 մարդ/կմ²։ Բնակավայրը զբաղեցնում է 36.55 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մարսել քաղաքից` 17 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 5417 աշխատունակ (15-64 տարեկան)  բնակիչ, որոնցից ակտիվ էին 3797-ը, իսկ ոչ ակտիվները` 1620։ Ակտիվության ցուցանիշը կազմում է 70,1 %։ 3797 աշխատունակ մարդկանցից աշխատել է 3514 անձ (1896 տղամարդ և 1618 կին)։ Գործազուրկ են եղել 283 անձ (128 տղամարդ և 155 կին)։ 1620 անաշխատունակներից 612-ը եղել են աշակերտներ կամ ուսանողներ, 529-ը` թոշակառուներ, իսկ 479-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեն Բրիո Ուեստ (կանտոն)

Սեն Բրիո Ուեստ (ֆր.՝ Saint-Brieuc-Ouest), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 16509 մարդ էր։Կանտոնի համարը 2252 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Գեորգ Կայզեր

Կայզեր Գեորգ (գերմ.՝ Friedrich Carl Georg Kaiser, նոյեմբերի 25, 1878(1878-11-25)[…], Մագդեբուրգ, Բրանդենբուրգ, Պրուսիայի թագավորություն, Գերմանական կայսրություն - հունիսի 4, 1945(1945-06-04)[…], Ասքոնա, Subdistrict Isole, Լոկարնո, Տիչինո, Շվեյցարիա), գերմանացի դրամատուրգ, Գերմանական էքսպրեսիոնիզմի ականավոր ներկայացուցիչ։ Գրել է «Հրեայի այրին» (1911) կատակերգությունը, «Կրկնակի Օլիվեր» (1926), «Երկու փողկապ» (1930) միստիկառոմանտիկական և «Կաշվե գլուխներ» (1928), «Միսսիսիպի» (1930) հակամիլիտարիստական դրամաները։
1948 թվականին լույս է տեսել Կայզերի «Կրկնակի Ամֆիտրիոն», «Պիգմալիոն» և «Բելլերոֆոն» եռերգությունը։


== Գրականություն ==
A. Bachrach e.a.։ Encyclopedie van de wereldliteratuur, 1980, Bussum
Banham, Martin։ "Kaiser, Georg". In The Cambridge Guide to Theatre. Cambridge։ Cambridge University Press, 1998. ISBN 0-521-43437-8.
John Willett։ Art and Politics in the Weimar Period: The New Sobriety 1917-1933. New York։ Da Capo Press, 1996. ISBN 0-306-80724-6.


== Ծանոթագրություններ ==
Մել և Կիմ

Մել և Կիմ (անգլ.՝ Mel & Kim), բրիտանական փոփ դուետ, որ կազմված է երկու քույրերից` Մելանի և Կիմ Էպպլբիներից։ 1980-ական թվականների վերջին նրանց պրոդյուսերը այդ ժամանակ պոպուլյար պրոդյուսերական տրիոն էր` Սթոքը, Էյտկենը և Ուոտերմանը։
Նրանց դեբյուտային սինգլը, որը Սթոքը, Էյտկենը և Ուոտերմաննը գրել և պրոդյուսերություն են արել, 1986 թվականի վերջին մեծ հաջողության է հասել (մասնավորապես` գրավել է առաջին հորիզոնականը բրիտանական վարկանշային աղյուսակում):
1987 թվականին թողարկվեց նրանց առաջին ալբոմը, որը նույնպես հաջողություն ունեցավ, սակայն այն եղավ նրանց վերջին ալբոմը։
1988 թվականին Մելի մոտ հայտնաբերվեց քաղցկեղ։ 1990 թվականի սկզբին նա մահացավ։
1990-ական թվականներին Կիմը ձայնագրեց սոլո ալբոմ, սակայն դա այնքան հաջողություն չունեցավ, ինչքան քրոջ հետ համատեղ աշխատանքը (1990 թվականի դեկտեմբերի այն գրավեց 23-րդ հորիզոնականը), սակայն պետք է նկատել, որ ավելի շուտ` նոյեմբերին, նրա «Don’t Worry» սինգլը հասավ երկրորդ հորիզոնականին, իսկ հաջորդ սինգլը` «G.L.A.D.»-ը, 1991 թվականի փետրվարին հասավ 10-րդ հորիզոնականին։


== Կազմ ==
Մելանի (Մել) Էպպլբի (անգլ.՝ Melanie Susan Appleby) (1966 թվականի հուլիսի 11-1990 թվականի հունվարի 18)
Կիմ Էպպլբի (Ծնվել է 1961 թվականի օգոստոսի 28-ի)


== Սկավառակագրություն ==
Տե'ս «Mel and Kim # Discography» (անգլ.)


== Ծանոթագրություններ ==


== Արտաքին հղումներ ==
http://www.melandkim.com Մել և Կիմ. պաշտոնական կայք
MelandKimVEVO ՅուԹյուբում
Mel & Kim «Respectable» (1987, 1 место в Великобритании, Германии, Австрии и Новой Зеландии)
Մել և Կիմ Ֆեյսբուքում
http://www.kimappleby.com Կիմ Էպպլբիի. պաշտոնական կայք
Մելը և Կիմը AllMusic կայքում
(5393) Գոլդշտեյն

(5393) Գոլդշտեյն (անգլ.՝ Goldstein), աստերոիդ աստերոիդների հիմնական գոտում։ Հայտնաբերվել է 1986 թվականի մարտի 5-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,336424 ա. մ., առավելագույնը մոտենում է 2,0403 ա. մ. հեռավորության վրա և հեռանում 2,6325 ա. մ.։ Արեգակի շուրջ մեկ ամբողջական պտույտ է կատարում 1304,45 երկրային օրվա ընթացքում, իր ուղեծրով շարժվելով միջինում 0,275979 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5393) Գոլդշտեյն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վասիլ Սարգսյան

Վասիլ Նադոյի Սարգսյան (մարտի 15, 1922(1922-03-15), Օդեսա, Ուկրաինական ԽՍՀ - սեպտեմբերի 19, 1968(1968-09-19), Օդեսա, Ուկրաինական ԽՍՀ, ԽՍՀՄ), Խորհրդային Միության հերոս (1943), գվարդիայի կապիտան։ Ավարտել է Ռյազանի հետևակային դպրոցը (1942 թ.), Խորհրդային բանակի զրահատանկային բարձրագույն սպայական դպրոցը (1945)։ 1941 թվականի մայիսին զորակոչվելով կարմիր բանակ՝ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) սկզբից մասնակցել է Մերձբալթիկայի գործողություններին։ Տանկային 5-րդ բանակի կազմում, որպես դասակի հրամանատար, մասնակցել է Ստալինգրադի և Կուրսկի ճակատամարտերին, մոտոհետևակային գումարտակի հրամանաաար նշանակվելուց հետո՝ Կորսուն-Շևչենկովսկիի շրջանում հակառակորդի խմբավորման շրջապատմանն ու ոչնչացմանը (1944), ապա՝ Բեռլինի գրավմանը։ Հերոսի կոչման արժանացել է Դնեպրի գետանցման ժամանակ (1943 թվականի սեպտեմբեր) ցուցաբերած խիզախության և արիության համար։ Զորացրվել է 1946 թվականին։
Պարգևատրվել է Լենինի, Կարմիր աստղի 2 շքանշաններով։


== Գրականություն ==
Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.
Книга о героях. Ереван, 1985. / стр. 51—52.
Ժայռամագլցում

Ժայռամագլցում (անգլ.՝ rock climbing), սպորտաձև և ակտիվ հանգստի ձև, երբ մասնակիցները մագլցում են բնական ժայռերը կամ արհեստականորեն ստեղծված ժայռապատերը։ Նպատակը լեռանգագաթին կամ նախապես սահմանված երթուղու վերջնակետին հասնելն է։ 
20-րդ դարի կեսերից այն մասամբ առանձնացավ ալպինիզմից՝ որպես առանձին ճյուղ։ 
Ալպինիզմում լեռան գագաթ տանող երթուղին կարող է ընտրված լինել ժայռերի վրայով, և այդ դեպքում վերելքը կոչվում է տեխնիկական ալպինիզմ, ինչը ներառում է ժայռամագլցման (երբեմն նաև միքս մագլցման) բոլոր տարրերը։ 
Ի տարբերություն տեխնիկական ալպինիզմի, ժայռամագլցման ժամանակ բարձրանում են ոչ թե լեռան, այլ ժայռային գոյացության կատարին, իսկ երբեմն մագլցման երթուղին կարող է վերջանալ ժայռի միջնամասում, քանի որ ապարի վատ որակը կատարին հասնելը կարող է դարձնել ոչ նպատակահարմար։

Ժայռամագլցումը ֆիզիկական և մտավոր կարողություններ պահանջող գործունեություն է, որի ժամանակ փորձության են ենթարկվում մագլցողի ուժը, հուզակամային կայունությունը, դիմացկունությունը, ճկունությունը և հավասարակշռությունը։ Պատկերավոր մտածողությունը և ստեղծագործական միտքը որոշիչ դեր են խաղում ժայռամագլցման մեջ։ Մագլցման տեխնիկային, հմտություններին և մագլցման գույքի օգտագործմանը տիրապետելը վճռական են մագլցման երթուղիներն ապահով անցնելու համար։
Աշխարհի տարբեր մասերում ժայռերի լայն տեսականու և բազմազանության հիման վրա ժայռամագլցումը տարբեր ոճերի և ենթատեսակների է բաժանվել, որոնք ներկայացված են ստորև։ Ժայռամագլցումը օլիմպիական երևույթ չէ, սակայն ՄՕԿ-ի կողմից որպես մարզանք է ճանաչվում։


== Ժայռամագլցումը Հայաստանում ==
Հայաստանում գոյություն ունի Ժայռամագլցման և լեռնագնացության ֆեդերացիա։ 2009 թ. հունիսի 1-ից 31-ը Up The Rocks ակումբի նախաձեռնությամբ մեկնարկեց «ԱՐԵՎ» Առաջնամագլցման Բաց Փառատոնը։ Այն մեկնարկել է Հրազդանի կիրճում և շարունակվել Նորավանքի կիրճում, Դժոխքի ձորում, Արփա գետի հովտում և Գառնիի ձորում։
2018 թվականին «Ապառաժ» ակումբը Հայաստանում կազմակերպել է ժայռամագլցման առաջին համահայկական առաջնությունը։


== Աղբյուրներ ==
Օգտագործվել է անգլերեն Վիքիպեդիան


== Արտաքին հղումներ ==
Ժայռամագլցում Հայաստանում (անգլերեն)
Մակիտա

Մակիտա (էստ․՝ Makita), գյուղ Էստոնիայի Վալգամաա նահանգի Պալուպեռա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիուզաֆորտե

Կիուզաֆորտե (իտալերեն՝  Chiusaforte), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 754 մարդ 2008 թվականի մարդահամարի տվյալների, բնակչության խտություն՝ 8 մարդ/կմ²։ Զբաղեցնում է 100 կմ² մակերես։ Փոստային ինդեքս՝ 33010։ Հեռախոսային կոդ՝ 0433։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0433 52030
Պաշտոնական կայք։ http://www.comune.chiusaforte.ud.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ժողովածու (696)

Ժողովածու (696), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 696 թվի տակ։ Ձեռագիրը գրվել է 17-րդ դարում։ Ստացողը եղել է Տեր Խաչատուրը։ Գրված է թղթի վրա, որը ունի 15X10,7 սմ չափս։ Ձեռագիրը կազմված է 154 թերթից։ Գրված է միասյուն, նոտրգրով։ Կազմը` մագաղաթապատ ստվարաթուղթ, ուղղագիծ երկաթագիր, Ավետարան։ Հիշատակարաններ՝ գրչի՝ 29ա, 40ա։


== Բովանդակություն ==
Դաւանութիւն հաւատոյ։
Ախտարականք։
Յովհ. Երզնկացւոյ Խրատ Հասարակաց։
Տեսիլ Գր. Լուսաւորչի։
Հարցումն Եւսերի առ Անատոլ եպս։
Յաղագս թե ոք յառաքելոցն ամուսնացեալ է։
Չափք ժամանակաց տարւոյն և այլ չափք։
Հարցումն Եղիոսի առ Եպիփան (հատուած)։
Քարոզք (Գր. Տաթևացի, անանունք)։
Մովս. Խորենացւոյ Աշխարհացոյց։
Վարդանայ Աշխարհացոյց։
Պատմութիւն վասն արեգական։
Հրահանգ ռամ ղարնելոյ։
Եզնկայ Կողբացւոյ Խրատ։
Նեղոսի Յաղագս աղօթից։
Ընթերցուածք յԱւետարանաց։


== Ծանոթագրություններ ==
Օմեկուր

Օմեկուր (ֆր.՝ Omiécourt), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 237 մարդ, բնակչության խտությունը` 42.78 մարդ/կմ²: Բնակավայրը զբաղեցնում է 5.54 կմ² տարածք:


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 45 կմ արևելք:


== Բնակչություն ==


== Տնտեսություն ==
2010 թվականին ուներ 156 աշխատունակ (15-64 տարեկան)  բնակիչ, որոնցից ակտիվ էին 121-ը, իսկ ոչ ակտիվները` 35: Ակտիվության ցուցանիշը կազմում է 77,6 %: 121 աշխատունակ մարդկանցից աշխատել է 108 անձ (59 տղամարդ և 49 կին): Գործազուրկ են եղել 13 անձ (8 տղամարդ և 5 կին): 35 անաշխատունակներից 12-ը եղել են աշակերտներ կամ ուսանողներ, 11-ը` թոշակառուներ, իսկ 12-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեջիդ Ջեյ

Մեջիդ Ջեյը (կամ Ջեյ Մեջիդ, անգլ.՝ Majid Jay, մարտի 5, 1949(1949-03-05), Լոս Ալամիտոս, Օրինջ շրջան, Կալիֆոռնիա, ԱՄՆ), 90-ականների ամերիկացի ֆուտբոլային մրցավար է։
Գլխավոր մրցավարի պարտականություններ է կատարել 1994 թ․ աշխարհի առաջնության որակավորման փուլի «Գվատեմալա-Հոնդուրաս» (0-0) հանդիպման ժամանակ, ինչպես նաև՝ Կիրինի գավաթի 1993 թ․ խաղարկության «Հունգարիա-Ճապոնիա» (1-0) հանդիպման ժամանակ։
ԿՈՆԿԱԿԱՖ-ի ոսկե գավաթի շրջանակներում վարել է 2 հանդիպում՝ 1991 թ. խաղարկության «Մեքսիկա-Հոնդուրաս» (1-1) և 1993 թ. խաղարկության «Կոստա Ռիկա-Մարտինիկա» (3-1) հանդիպումները։
Սակայն Մեջիդ Ջեյի վարած ամենահայտնի հանդիպումը հյուսիսամերիկյան ակումբային առաջնության՝ 1990 թ․ ԿՈՆԿԱԿԱՖ-ի չեմպիոնների գավաթի եզրափակիչ պատասխան հանդիպումն է «Ամերիկա» և «Պինար դել Ռիո» ակումբների միջև։


== Հղումներ ==
«Majid Jay»։ World Referee։ Վերցված է 2015-09-14 
«Majid Jay»։ footballzz.com։ Վերցված է 2015-09-14 
«Majid Jay»։ footballdatabase.eu։ Վերցված է 2015-09-14 
«Majid Jay»։ worldfootball.net։ Արխիվացված է օրիգինալից 2016-03-05-ին։ Վերցված է 2015-09-14
Կիդիշ (գյուղ, Ուչալինսկի շրջան)

Կիդիշ (ռուս.՝ Кидыш, բաշկիրերեն՝ Ҡыйҙыш), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 128 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)